Valentynsgedagtes deur Moekie | Bydraes | Woes - Kreatiewe platform vir Afrikaans
Projek: Valentynsdag Kompetisie
Aantal woorde: 276
Datum gepubliseer: 11 Feb 2014
Ek was vir lank stil, want ek is baie besig by my nuwe werk en dis nogal moeilik om gewild te bly, as jy nie tyd of 'n rekenaar het om gedigte, stories of gorrelstukke aanmekaar te flans nie.
Nou egter, is dit bykans Valentyn's dag en ek is lus om te gesels oor die koeitjies, kalfies en wat nog als.
Dis plesierrig om te dink dat daar dalk 'n bewonderaar, van my, iewers kan rondloop. Hy hoef nou regtig mooi, lank of blond te wees nie, net 'n stille bewonderaar… Iemand wat my dalk skelmpies dophou en in die stilte 'n sjokolade in my posbus gooi…
"O nee! Dit kan nie. My dogter sal dalk dink dis vir haar bedoel!"
Daar was 'n tyd wat ek ook oor ditjies en daaitjies gedroom het. Gewens ek kan op my veertigste verjaardag, met my lang hare, waaiend in die wind, 'n bloedrooi, wye romp-rok, met my lang bene en hoȅ hakskoene in die hoofstraat afstap en skelmpies dophou hoe die manne se koppe vir my draai.
Nou is ek baie ouer as veertig en het nooit my skelm droompies sien waar word nie.
Valentynsdag is nie regtig iets wat my vlinders in my maag besorg nie, maar dit is lekker om te sien hoe die jongmense se ogies blink, die lippies rooi geverf word en hoe hulle vir mekaar loer. Dis so anders as toe ons "'n kinders" was.
Ek hoop dat almal wat hierdie stukkie lees, die vonkel in jou oog sal terugkry, die huppel in jou stap sal vind en steek tog, vir net eendag, daardie boeppens weg…! Ha, Ha!
Geniet jou Valentynsdag, my skelmpie…!
Net soos jy was ek lank afwesig,
Goed geskryf regtig interressante drome, wie weet dalk kom die bewonderaar tog die jaar na vore
6 jaar 2 weke 3 dae 6 ure oud
Ja wragtie! Hoe lus maak jy my nou vir 'n mooi stukkie klere en lekker hakkies. En ek wonder of daar dalk iemand 'n sjokoladetjie na my kant sal gooi??